Kreftsyke Alkeo (8): Slipper å reise i august
ARTIKKELEN ER OVER TRE ÅR GAMMEL VG har tidligere skrevet om albanske Alkeo Kastrioti (8) som skal sendes ut av Norge. Han har hjernesvulst som ifølge hans norske lege kan være livstruende. Familiens frist for utreise var den 16. august, men nå har Oslo byfogdembete bestemt at familien kan bli inntil det foreligger en dom fra tingretten i saken, opplyser familiens advokat overfor VG. Utlendingsnemda kan anke på Oslo byfogdembetes avgjørelse, men det er usikkert om de kommer til å gjøre det. Familien har uansett kjøpt seg mer tid. – Dersom UNE anker vil spørsmålet om utreisefrist bli behandlet på nytt av Borgarting lagmannsrett. Dette vil ta noe tid, sier Bjørn Erik Serkland, familiens advokat til VG. Jusprofessor: – Utlendingsnemnda tar ikke tilstrekkelig hensyn til barnets beste Alkeo og familien er svært lettet over avgjøreslen, forteller Hanne Kastet Sejdiu som er venn av familien, til VG. – Jeg pratet med dem for litt siden, og de var utrolig lettet. De vet jo at Utlendingsnemda kan anke, men nå slipper de i å reise med en gang. Også er det en lettelse for dem å få medhold, selv om det bare er første innstans, sier hun. Sejdiu forteller at familien har vært tynget av usikkerheten rundt situasjonen deres, men at de nå ser lysere på situasjonen.Oslo byfogdembete har bare tatt stilling til om Alkeo og familien må reise ut den 16. august, ikke til saken som helhet. Neste steg blir at familien stevner Utlendingsnemda, med påstand om at deres avgjørelse er ugylding. Ingen ting er avgjort før den saken kommer opp i Oslo tingrett. Men ifølge advokat Serkland styrker dagens avgjørelse sjansene for en dom i familiens favør. – Det Oslo byfogdembete la til grunn var at det ikke stemmer det Utlendingsnemda har ment, nemlig at familien kan kjøpe tilstrekkelige behandling i Albania, sier Serkland. Byfogdembete er altså enige med familien i at i hvert fall deler av Utlendingnemdas beslutning er tatt på feil faktagrunnlag,Til tross for at Utlendingsnemnda både var i tvil – og innad uenige – har de bestemt at åtteåringen og resten av familien ikke får opphold i Norge. I utgangspunktet skal han sendes tilbake til hjemlandet, hvor helsevesenet beskrives som katastrofalt. Utlendingsnemnda mener at det helt klart vil være best for Alkeo å bli i Norge. Likevel kom de til, to mot én, til at innvandringsregulerende hensyn må gå foran de sterke menneskelige hensynene – og også trumfe hensynet til barnets beste.
Kreftsyke Alkeo og familien fikk medhold i første innstans. Det betyr at familien kan bli i Norge til Tingretten har kommet med en dom.